Gammalsvenskby
Gammalsvenskby (tõlkes Vana Rootsiküla; ukraina keeles Старошведське; saksakeelne ajalooline nimi Altschwedendorf) on endine hiiurootslaste küla Ukrainas Hersoni oblastis Berõslavi rajoonis, praegu osa Zmijivka (ukraina keeles Зміївка) külast. Gammalsvenskby rajasid ligi 500 hiiurootslast 1782. aastal. 1929. aastal said nad võimaluse naasta Rootsi. Osa Rootsi lahkunutest läks hiljem Nõukogude Liitu tagasi. 21. sajandi teisel kümnendil elab külas ligi 200 rootslast, kellest rootsi keele kõnelejaid on umbes 20[viide?].